Fitz John Porter (névváltozat: Fitz-John Porter) (Portsmouth, New Hampshire, USA, 1822. augusztus 31. – Morristown, New Jersey, 1901. május 21.) az Egyesült Államok hadseregének tisztje, aki részt vett az amerikai polgárháborúban az unionisták oldalán, jól teljesített a polgárháború korai csatáiban, de 1862-ben a második Bull Run-i csatában kötelességmulasztás miatt elmarasztalták, s később hadbíróság elé állították, s ez katonai karrierjét ellehetetlenítette. Később felmentették, de az amerikai polgárháború után 25 évet küzdött, hogy hírnevét visszanyerje. Valójában az őt elítélő hadbírósági ítéletnek nem szabad lett volna megtörténnie, de az amerikai polgárháborús sereget is átszövő politikai intrikák ezt lehetővé tették.